\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saopćenje za javnost

Br. dok. 555-B/18

ŠESTA SARAJEVO UN SEDMICA MEĐUVJERSKOG SKLADA U SVIJETU

Sarajevo, 1–7. februar/veljača 2018. godine

**Musica sacra Bosnae**

**VEČER ZBORA PONTANIMA**

**2. februar/veljača (petak) 2018. godine**

**Velika dvorana Općine Stari Grad Sarajevo**

**početak u 19:00 sati**

Centar za međureligijski dijalog Međunarodnog foruma Bosna organizirat će, u saradnji s Općinom Stari Grad Sarajevo u okviru programa Šesta Sarajevo UN sedmica međuvjerskog sklada u svijetu, *Musica sacra Bosnae: Večer zbora Pontanima*. Koncert će biti održan 2. februara/veljače (petak) 2018. godine, s početkom u 19:00 sati, u velikoj dvorani Općine Stari Grad Sarajevo (Zelenih beretki br. 4).

Ovim koncertom sakralne muzike bit će predstavljen višegodišnji rad sarajevskog zbora Pontanima. Program večeri vodit će fra Ivo Marković, osnivač udruge *Pontanima*. Pjesme uvrštene u program odražavaju zajedničke i posebne sadržaje bosanskih svetih tradicija – jevrejske, hrišćanske/kršćanske i muslimanske.

Prisustvo koncertu je slobodno za sve članove i prijatelje Međunarodnog foruma Bosna, predstavnike medija i širu javnost.

Asim Zubčević

MFB Centar za međureligijski dijalog

Nermina Jusić

MFB koordinator